CELEX: C2005/257/29
Language: el
Date: 2005-10-15 00:00:00
Title: Υπόθεση T-304/05: Προσφυγή της 4ης Αυγούστου 2005 — Cain Cellars κατά ΓΕΕΑ

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 257/15
            
         Προσφυγή της 4ης Αυγούστου 2005 — Cain Cellars κατά ΓΕΕΑ
   (Υπόθεση T-304/05)
   (2005/C 257/29)
   Γλώσσα διαδικασίας: η γερμανική
   Διάδικοι
   
      Προσφεύγουσα: Cain Cellars Inc. (St. Helena, Ηνωμένες Πολιτείες της Αμερικής) [εκπρόσωποι: W.-W. Wodrich και J.K.F. Albrecht, δικηγόροι]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   Αιτήματα της προσφεύγουσας
   
               —
            
            
               η ακύρωση της αποφάσεως του καθού (πρώτο τμήμα προσφυγών) της 23ης Μαΐου 2005 (προσφυγή R 0975/2004-1)·
            
         
               —
            
            
               η καταδίκη του καθού στα δικαστικά έξοδα.
            
         Λόγοι και κύρια επιχειρήματα
   
      Σχετικό κοινοτικό σήμα: το πεντάγωνο εικονιστικό σήμα για το προϊόν «οίνος» της κλάσεως 33 — αίτηση αριθ. 3 425 121
   
      Απόφαση του εξεταστή: απόρριψη της αιτήσεως
   
      Απόφαση του τμήματος προσφυγών: απόρριψη της προσφυγής της προσφεύγουσας
   
      Λόγοι ακυρώσεως: από νομικής απόψεως δεν έχει σημασία αν το σήμα του οποίου ζητείται η καταχώριση είναι γεωμετρικό σήμα, καθόσον προκειμένου να αποτελέσει σήμα ένα σημείο και να μπορεί να προσδιορίζει εμπορικώς το προϊόν, πρέπει αποκλειστικώς να λαμβάνεται υπόψη η αντίληψη ενός μέσου καταναλωτή, κανονικώς ενημερωμένου και ευλόγως προσεκτικού και ικανού προς κατανόηση. Το καθού δεν έλαβε υπόψη του αυτό το κριτήριο εκτιμήσεως εκδίδοντας την προσβαλλόμενη απόφαση. Το πεντάγωνο σχήμα είναι ασύνηθες και προσελκύον την προσοχή, έχει, επομένως, διακριτικό χαρακτήρα και προσδιορίζει την εμπορική καταγωγή του προϊόντος. Συνεπώς, το κατά το άρθρο 7, παράγραφος 1, στοιχείο β', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, κώλυμα δεν υφίσταται και, επομένως, είναι δυνατή η καταχώριση του αιτουμένου σήματος.